
ఏ ప్రాంతం వారైనా, ఏ స్థాయి వ్యక్తులైనా ఇల్లు– ఒల్లు శుభ్రతే వారిని రోగానికి దూరం చేస్తుంది. వీటిపై అవగాహన రాహిత్యమే వారిని రోగాలకు బలిచేస్తుంది. ఈ సత్యాన్ని ప్రపంచ ఎయిడ్స్ దినమైన నేడు ప్రతి ఒక్కరూ మననం చేసుకోవాలి. 2016 చివరి వరకు 3.6 కోట్ల మంది ప్రపంచ జనాభా హెచ్ఐవీతో జీవిస్తున్నారు. వ్యాధి నివారణకు ప్రపంచ వ్యాప్తంగా ఇంత ప్రచారం జరుగుతున్నా కేవలం 2016లోనే 18 లక్షల కొత్త కేసులు బయటపడ్డాయి. ఇండియాలో కూడా ఎయిడ్స్ వ్యాధిపై తీవ్ర ప్రచారం జరుగుతున్నా, 2016 చివరి వరకు 21 లక్ష మంది ఎయిడ్ప్ బాధితులు ఉన్నారు. వైద్య సదుపాయాలు ఉన్నా, వాటిపై సరైన అవగాహన లేక మన దేశానికి చెందిన లక్షలాది మంది ఎయిడ్స్ వ్యాధి గ్రస్తులు కావడం బాధాకరం. ఈ నేపధ్యంలో ‘నేషనల్ ఎయిడ్స్ కంట్రోల్ పోగ్రాం’ చేస్తున్న కృషిని ప్రజల్లోకి తీసుకుపోవాల్సిన అవసరం ప్రతి ఒక్కరి మీదా ఉంది. ఎయిడ్స్ వ్యాధిగ్రస్తులు సమాజంలో తీవ్ర వివక్షకు గురవుతున్న కారణంగా వారిని రక్షించేందుకుగాను ప్రభుత్వం ‘హెచ్ఐవీ అండ్ ఎయిడ్స్ యాక్ట్– 2017’ని ప్రవేశపెట్టింది. ఈ చట్టం వ్యాధితో బాధపడుతున్న వారికి రక్షణ కల్పించి, ఊరట నిస్తుందన్నది వాస్తవం. అయితే ఈ చట్టం మీద కూడా బాధితులకు అవగాహన లేదు. కావున బాధితులు చాలా నష్ట పోతున్నారు. ఎయిడ్స్ వ్యాధి నివారించగలదే అని నిరూపణ అయిన నేపథ్యంలో, వారిని అన్ని రకాలుగా ఆదుకునేందుకు ప్రభుత్వాలతో పాటు, సభ్య సమాజమంతా సమాయాత్తం కావాలి.డాక్టర్ పోటు భగత్, హైదరాబాద్

e praantam varaina, e sthaayi vyaktulainaa illu– ollu subhrate vaarini roganiki dooram chestundi. veetipai avagaahana rahityame vaarini rogaalaku balichestundi. ee satyaanni prapancha aids dinamaina nedu prati okkaruu mananam chesukovali. 2016 chivari varaku 3.6 kotla mandi prapancha janabha hechivetho jeevistunnaaru. vyaadhi nivaaranaku prapancha vyaaptamgaa inta prachaaram jarugutunna kevalam 2016lone 18 lakshala kotta kesulu bayatapaddayi. indialo kuudaa aids vyaadhipai teevra prachaaram jarugutunna, 2016 chivari varaku 21 laksha mandi aidp baadhitulu unnaaru. vaidya sadupaayaalu unna, vaatipai saraina avagaahana leka mana deshaniki chendina lakshalaadi mandi aids vyaadhi grastulu kaavadam badhakaram. ee nepadhyamlo ‘neshanal aids control pogram’ chestunna krushini prajalloki teesukupovaalsina avasaram prati okkari meeda undi. aids vyaadhigrastulu samaajamlo teevra vivakshaku guravutunna kaaranamgaa vaarini rakshinchendukugaanu prabhutvam ‘hechiv and aids act– 2017’ni pravesapettindi. ee chattam vyaadhitho baadhapadutunna vaariki rakshana kalpinchi, oorata nistundannadi vaastavam. ayithe ee chattam meeda kuudaa baadhitulaku avagaahana ledu. kaavuna baadhitulu chala nashta potunnaru. aids vyaadhi nivaarinchagalade ani niruupana ayina nepathyamlo, vaarini anni rakaluga aadukunenduku prabhutvaalato paatu, sabhya samajamanta samaayaattam kavali.dactor potu bhagat, hyderabad